NVE har i sin innstilling av 10. april 2012 til Olje- og energidepartementet frarådet økt regulering av Markbulia, fordi skader og ulemper for allmenne og private interesser er større en fordelene. Det vil få store negative konsekvenser for det nasjonalt viktig kulturlandskapet i Einunngsdalen, samt også for verdifulle naturtyper og arter. Blant annet er det rødelistede arter som vil bli berørt. Videre vil det bli negative konsekvenser for tradisjonell seterdrift, friluftsliv og reiseliv. I Knutshøområdet er det villrein og hensynet til denne har også betydning for vurderingen.